Manuel Gago Mariño

Manuel Gago Mariño, nado en Palmeira (Ribeira) o 22 de xuño de 1976, é un xornalista e profesor galego.
 Traxectoria 
É doutor en Ciencias da Información pola Universidade de Santiago de Compostela. En 2011 presentou a súa tese de doutoramento Deseño editorial e arquitectura da información nos cibermedios internacionais de referencia, cualificada cun sobresaínte cum laude.

Dá clase en calidade de profesor asociado na Facultade de Ciencias da Comunicación de Santiago de Compostela, impartindo materias relacionadas co Ciberxornalismo. É membro do Grupo de investigación en Novos Medios da USC. Mantén o que se considera o blog en activo máis vello do blogomillo, Capítulo 0.

Como divulgador cultural dirixe o portal do Consello da Cultura Galega culturagalega.org. Foi comisario da exposición Ao pé do lar (Museo do Pobo Galego, 2010), promovida para o Fórum Gastronómico en Santiago.

Dentro do eido arqueolóxico, participou no equipo de investigación nas escavacións do castro da Lanzada, e promoveu, xunto co arqueólogo Antón Malde, a escavación do complexo de Pena Furada. En 2011 creou o sitio web Patrimonio Galego, e en 2012 promoveu, tamén con Antón Malde, outra escavación arqueolóxica, a da Torre dos Mouros en Lira.Sobre nós na web patrimoniogalego.netO autor páxina biográfica no seu blog Capítulo cero

 Obra en galego 
miniatura|dereita|Manuel Gago dando unha charla no décimo aniversario da Galipedia en 2013.
 Ensaio 
 Herdeiros pola forza. Patrimonio cultural, poder e sociedade na Galicia do século XXI (2012). 2.0 editora. Xunto a Xurxo Ayán.

 Narrativa
 Vento e chuvia. Mitoloxía da antiga Gallaecia (2013). Xerais. Con ilustracións de Manel Cráneo.
 Vento e chuvia. Mitoloxía da antiga Gallaecia (Edición de campo) (2015). Edicións Xerais. ISBN 978-84-9914-903-5
 O anxo negro (2016). Xerais. 496 páxs. ISBN 978-84-9914-985-1. ePub: ISBN 978-84-9914-987-5.
O exército do fume (2018). Xerais. 448 páxs. ISBN 978-84-9121-392-5. ePub: ISBN 978-84-9121-394-9.
O sangue das pantasmas (2021). Libraría Couceiro.
Nus (2021). Xerais. 392 páxs. ISBN 978-84-9121-001-6. ePub: ISBN 978-84-9121-832-6.

 Obras colectivas 
 Novas tendencias do xornalismo electrónico (2002). Lea ed. Con Xosé López García e José Pereira Fariña.
 Historia das historias de Galicia (2016). Xerais. 408 páxs. ISBN 978-84-9121-001-6.

 Obra en castelán 
 Ensaio 
 Sistemas Digitales de Información (Pearson Prentice Hall, 2006).
 Diseño Periodístico en Internet (UPV, 2007).

 Premios 

 2025: Premio Alfredo Iglesias, que recoñece o labor cultural e o compromiso social.P
 2025: Primeiro Premio á Divulgación Científica da USC na modalidade centrada no emprego de formatos emerxentes para atraer novos públicos.

 Notas 

 Véxase tamén 

 Outros artigos 
 100 Galicia cen. Obxectos para contar unha cultura
 Ligazóns externas 
 Capítulo 0, blog do autor
 Páxina web do autor
 patrimoniogalego.net/
 Entrevista de Montse Dopico en Praza Pública sobre O exército do fume.
 Intervención en LGx15

Categoría:Nados en Ribeira
Categoría:Xornalistas gastronómicos
Categoría:Xornalistas de Ribeira
Categoría:Blogueiros
Categoría:Alumnos da Universidade de Santiago de Compostela
Categoría:Profesores da Universidade de Santiago de Compostela
Categoría:Nados en 1976